Vita:Kongó uralkodóinak listája

message: Az, hogy korábban voltak uralkodói egy államnak, nincs ellentmondásban azzal, hogy most az az aállam köztársaság, az uralkodók a mostani Kongói Köztársaság területén léteztek, az ország bekategorizálása pedig fontos dolog, akkor mit tegyünk ilyen esetben?Peadar vita 2018. január 9., 02:42 (CET)
Szerintem amíg nincs túl sok cikk a Kongói Királyságról, addig fölösleges külön kategória neki. Az igaz, hogy furán nézne ki a Kongói Köztársasága cikk alján, de ezzel nem tudunk mit tenni; ha simán Kongó lenne, akkor nem nézne ki furán, de muszáj kiírni a teljes nevet megkülönböztetésként. (Az orosz cárok kategória is benne van az Oroszország kategóriában, még ha csak alkategória alkategóriájaként is. Ha Orosz Köztársaság lenne a kategória neve, akkor is benne lennének, mint az ország történelmének részei.)
Még az érdekelne, hogy ezek a királyok csak a Kongói Köztársaság történelméhez tartoznak, vagy a Kongói Demokratikus Köztársaságéhoz is? Ha területileg csak az előbbién voltak is, azért népességben, úgy látom, van egy jelentős átfedés, gondolom, a kongó népcsoportnak a DK-ban élő tagjai is sajátjuknak tartják őket... Alensha 2018. január 9., 03:03 (CET)
replies: text: A Kongói Köztársaság, Kongói Demokratikus Köztársaság és Angola területén létezett a Kongói Királyság, ebből csak Angola nem tartalmaz köztársasági államformát, de itt meg az államnév ütötte volna ki a biztosítékot, hiszen az nem kong, ó!. Na akkor mi légyen?Peadar vita 2018. január 9., 03:47 (CET)
replies: text: :Szerintem a jelenlegi helyzet (tehát hogy a cikk egyedül az Afrikai uralkodók listái kategóriába van besorolva) nem igényel további intézkedést. Malatinszky vita 2018. január 9., 04:39 (CET)
replies: text: ::A status quo az eddigi szokvány miatt nem működik, mert mindig szerepel mellette az adott ország is, ahova tartozik. Csak államforma eltérés miatt nem látom akadályát az országkategorizálásnak.Peadar vita 2018. január 9., 04:46 (CET)
 Amit javasolsz, az szerintem egyenértékű lenne azzal, mintha egy lap felsorolná Magyarország királyait, és ez csak az európai uralkodók kategóriában lenne benne, a Magyarországgal kapcsolatosban nem. Tisztában vagyok vele, hogy az afrikai történelem komplikáltabb abból a szempontból, hogy az államalakulatok mesterségesen jöttek létre és nem pontosan fedik az egyes népek által lakott területeket, de az, hogy ne legyen benne egy ország kategóriájában egy téma, ami az ország népének történelme szempontjából fontos, szerintem nem jó ötlet.
Ha mégis csinálnánk egy Kongói Királyság kategóriát, ami benne lenne a Kongói Köztársaság történelme, a KDK történelme, az Angola történelme kategóriákban, az megfelelne? (Legfeljebb írunk még cikkeket ezekbe a kategóriákba, hogy ne csak 1-2 legyen :) Alensha 2018. január 9., 15:47 (CET)

text: Megfelelne. A látszat ellenére nem akarok különösebben kötekedni, csak azt szeretném, ha nem lenne teljesen abszurd a kategorizálás; konkrétan nem sorolnánk be egy régvolt monarchia uralkodóit egy jelenkori köztársaság kategóriájába. Érted: a Római császárok listája időrendben sincsen besorolva a :Kategória:Olaszország-ba. - Malatinszky vita 2018. január 12., 02:00 (CET)
 De, az technikailag benne van: Római császárok kategória -> Római politikusok kategória -> Ókori rómaiak kategória -> Római Birodalom kategória -> Ókori Itália kategória -> Olaszország történelme kategória -> Olaszország kategória. Annyi a különbség, hogy itt van annyi cikk, hogy érdemes volt a köztes kategóriákat is legyártani. (Tudom, hogy nem kötekedni akarsz, elég jó kérdésfelvetés egyébként, hogy meddig tartunk azonosnak egy államalakulatot azzal, ami a területén volt.) Alensha 2018. január 12., 02:30 (CET)
thread_title: Kategória